जीएम ने पूछा-पेट्रोल पंप, गैस एजेंसी कब होंगी कैशलेस
नोटबंदी के बाद कैशलेस की दिशा में अब पेट्रोलियम मंत्रालय भी आगे बढ़ने लगा है। वेस्टर्न मुंबई से जीएम शैलेन्द्र शुक्ला यहां आए और पंप तथा गैस एजेंसियों के डीलर से सीधे बात की। इन्होंने कलेक्टर इलैया राजा टी से भी परामर्श किया और कैशलेस होने की संभावनाओं पर चर्चा की। शुक्ला ने होटल मधुवन में जिलेभर के सभी 70 पेट्रोल पंप संचालक तथा इतनी ही गैस एजेंसियों के डीलर को बुलाया और वन-टू-वन बात की। पंप डीलरों ने पीओएस मशीन के बारे में समस्याएं भी बताईं।
पेट्रोलियम मंत्रालय वेस्टर्न मुंबई के जीएम शैलेन्द्र शुक्ला ने जब पेट्रोल पंप डीलरों से पूछा कि उनके यहां कब तक पेट्रोल और डीजल का वितरण कैशलेस हो जाएगा। डीलर ने छूटते ही पहले पीओएस मशीन से बैंक द्वारा लिया जाने वाला कमीशन बंद कराया जाए। दूसरा यह बताया कि जिलेभर के सभी पंप संचालकों ने काफी समय पहले से इन मशीनों के लिए आवेदन दिए हैं लेकिन अभी तक भारतीय स्टेट बैंक इन मशीनों को उपलब्ध नहीं करा पाई है।
जल्द मिलेंगी मशीनें
पंप डीलरों की सुनने के बाद उन्होंने कहा कि यह मशीनें जल्द उपलब्ध होने वाली हैं। जहां तक कमीशन का सवाल है तो यह बात सरकार तक पहुंच चुकी है। गैस एजेंसियों के डीलरों ने भी कैशलेस की समस्याएं रखीं। जीएम ने कहा है कि यह कैशलेस आवश्यक नहीं है लेकिन अगर कोई रुपे कार्ड, पेटीएम तथा अन्य किसी मोड से भुगतान करना चाहता है तो हमें स्वीकार्य करना होगा।
उज्ज्वला योजना पर भी की पूछताछ
जीएम ने खाद्य एवं आपूर्ति विभाग के अफसरों से उज्ज्वला योजना पर बात की। उन्होंने आपूर्ति अधिकारी सीआर कौशल से जानना चाहा कि जिले में कितनी महिलाओं को यह सुविधा दे चुके हैं। कौशल ने बताया कि जिले में 30 हजार महिलाओं को उज्जवला योजना में सिलेंडर देना थे लेकिन हमने तो 31 हजार लोगों को यह सुविधा दे दी है। यह सुविधा आर्थिक सामाजिक सर्वेक्षण 2011 की सूची में दर्ज लोगों को मुहैया कराई गई है। श्री शुक्ला का कहना है कि मंत्रालय अब गैस और पेट्रोल पंप डीलरों को कैशलेस की दिशा में मोटीवेट कर रहा है।
निरीक्षण
hin_Deva hin_Deva hin_Deva hin_Deva hin_Deva hin_Deva hin_Deva hin_Deva